NER ส่งมอบแผ่นยางรองนอนปศุสัตว์
NER ส่งมอบแผ่นยางรองนอนปศุสัตว์ ให้แก่ พญาเย็น แดรี่ฟาร์ม จังหวัดนครราชสีมา และ ก้าวแรกฟาร์ม จังหวัดลพบุรี
7 ก.ค. 2563

นายชูวิทย์ จึงธนสมบูรณ์ ประธานเจ้าหน้าที่บริหาร บริษัท นอร์ทอีส รับเบอร์ จำกัด (มหาชน) หรือ NER นำส่งตัวอย่างผลิตภัณฑ์แผ่นรองพื้นในคอกของปศุสัตว์ให้แก่ พญาเย็น แดรี่ฟาร์ม จังหวัดนครราชสีมา และ ก้าวแรกฟาร์ม จังหวัดลพบุรี เพื่อทดลองใช้ ก่อนนำมาปรับขนาดและสภาพการใช้งานจริง
โดยผลิตภัณฑ์ดังกล่าวเป็นการพัฒนาสูตรร่วมกับ มหาวิทยาลัยสงขลานครินทร์ (มอ.) จากผลิตภัณฑ์ยางธรรมชาติตั้งต้น (STR) ของบริษัท ส่งให้โรงงานอื่นผลิตตามสูตรที่ทาง มอ. กำหนดไว้ ทั้งนี้บริษัทคาดว่าในปี 2565 จะสามารถส่งออกไปยังประเทศออสเตรเลียและนิวซีแลนด์ได้ ซึ่งบริษัทคาดว่าสินค้าใหม่จะให้อัตรากำไรขั้นต้น (มาร์จิ้น) สูงถึง 25% ดังนั้นจะช่วยพลักดันให้ความสามารถในการทำกำไรเพิ่มขึ้นอีกด้วย